Waaroor gaan die stemming Admin | NG Gemeente Brackendal
Waaroor gaan die stemming Admin
Waaroor gaan die stemming?
Dit gaan eerstens oor die wysiging van artikel 1 van die kerkord.
Soos dit nou staan:
“Die Nederduitse Gereformeerde kerk staan gegrond op die Bybel as die onfeilbare Woord van God.
Die leer wat die kerk in ooreenstemming met die Woord van God bely, staan uitgedruk in die Formuliere van Eenheid soos vasgestel op die Sinode van Dordrecht, 1618-1619, naamlik die sewe en dertig artikels van die Nederlandse Geloofsbelydenis, die Heidelbergse Kategismus en Dordtse leerreëls.”
Voorgestelde artikel 1:
1.“Die Nederduitse Gereformeerde kerk is gegrond op die Bybel as die heilige en onfeilbare Woord van God.
2.1 Die leer wat die kerk in ooreenstemming met die Woord van God bely, word verwoord in die ekumeniese belydenisse, naamlik die Apostoliese Geloofsbelydenis, die Geloofsbelydenis van Nicea en die geloofsbelydenis van Athanasius; en die Drie Formuliere van Eenheid, naamlik die Nederlandse Geloofsbelydenis, die Heidelbergse Kategismus en Dordtse leerreëls.”
3. Die kerk aanvaar dat haar roeping om haar geloof te bely, altyd geld en dat ‘n uitbreiding van haar geloofsbelydenisgrondslag sonder dwang geskied
Dit gaan met ander woorde oor die uitbreiding van artikel 1 van die kerkorde. U gaan stem: Aanvaar u die wysiging van die kerkorde. Ja/nee
Om egter sinvol aan die stemming deel te neem is dit ook nodig dat ons eers onsself vergewis van die inhoud en betekenis van die Belhar-belydenis want daar word nou ook vir Belhar ruimte gemaak in ons belydenisskrifte, wel as ‘n opsionele dokument. Daarom moedig ons u aan om na Belhar te kyk en ook deel te neem aan die besprekings daaroor. Gebruik sommer ook die geleentheid om na ons ander belydenisskrifte te kyk
Kom ons ondersoek en bedink hierdie sake op ons agenda in die gees van Ef. 4:15:
“Nee, ons sal in liefde by die waarheid bly en so in alle opsigte groei na Christus toe”
~ Maart 22 2020.doc
~ Maart 29 2020.doc
~ Maart 01 2020 (1).doc
~ Maart 08 2020 (2).doc